open-index/open-wikipedia-markdown huggingface dataset:
Κόλυμπος Άνδρου

Ο **Κόλυμπος** είναι πολύ μικρός οικισμός στην Άνδρο και το Νότιο Αιγαίο.

## Γενικά στοιχεία
Ο Κόλυμπος βρίσκεται στο κεντρικό τμήμα του νησιού και κοντά στις δυτικές του ακτές, σε υψόμετρο περίπου 105 μέτρα ενώ απέχει 18 χλμ. ΝΑ. από το Γαύριο και 15 χλμ. Δ.-ΝΔ. από την Χώρα. Αναφέρεται επίσημα, ως ξεχωριστός οικισμός, για πρώτη φορά το 1928 να προσαρτάται στην κοινότητα Παλαιοπόλεως. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Παλαιόπολη και την Αγία Ελεούσα αποτελούν την κοινότητα Παλαιοπόλεως που υπάγεται στην Δημοτική Ενότητα Υδρούσας του Δήμου Άνδρου ενώ σύμφωνα με την απογραφή 2021 έχει 6 κατοίκους. 

## Παραπομπές


Κατηγορία:Χωριά της περιφερειακής ενότητας Άνδρου
Παρσί-ε-Τινί

Το **Παρσί-ε-Τινί** (, ) είναι γαλλική κοινότητα στο νομό της Αιν, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Αιν
Κούρταλη Άνδρου

Η **Κoύρταλη** είναι πολύ μικρός οικισμός αλλά και παραλία στην Άνδρο, η οποία βρίσκεται στο βόρειο τμήμα του νησιού και τις δυτικές του ακτές, σε απόσταση περίπου 6 χλμ. Δ.-ΒΔ, από το Γαύριο (το λιμάνι του νησιού). Απογράφεται ως ξεχωριστός οικισμός, για πρώτη φορά το 2011 στο Δήμο Άνδρου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Επάνω Φελλό και τον Κάτω Φελλό αποτελούν την κοινότητα Φελλού που υπάγεται στην Δημοτική Ενότητα Υδρούσας του Δήμου Άνδρου. Σύμφωνα με την απογραφή 2021 έχει 7 κατοίκους ενώ με αυτήν του 2011 ήταν 12.  

## Παραπομπές


Κατηγορία:Χωριά της περιφερειακής ενότητας Άνδρου
Κούτσι Άνδρου

Το **Κούτσι** είναι οικισμός στην Άνδρο και το Νότιο Αιγαίο.

## Γενικά στοιχεία
Το Κούτσι βρίσκεται στο κεντρικό τμήμα του νησιού και προς τις δυτικές του ακτές, σε υψόμετρο 160 μέτρα. Απέχει περίπου 12 χλμ. ΝΑ. από το Γαύριο (το λιμάνι του νησιού) και 21 χλμ. Δ. από την Χώρα (έδρα του δήμου). Μέσα από το χωριό περνάει η επαρχιακή οδός Γαύριου - Χώρας ενώ στη  βορειοδυτική άκρη του είναι ο αρχαιολογικός χώρος της Υψηλής, νοτιοδυτικά η ομώνυμη παραλία, δίπλα και ανατολικά το Κάτω Απροβάτου. 

Αναφέρεται επίσημα για πρώτη φορά, ως ξεχωριστός οικισμός το 1951 να απογράφεται στην κοινότητα Απροβάτου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Άνω Απρόβατου, το Κάτω Απρόβατο, την Αλικάνδρο και το Καλαμάκι αποτελούν την κοινότητα Απροβάτου που υπάγεται στην Δημοτική Ενότητα Υδρούσας του Δήμου Άνδρου ενώ σύμφωνα με την απογραφή 2021 έχει 43 κατοίκους. 

## Παραπομπές


Κατηγορία:Χωριά της περιφερειακής ενότητας Άνδρου
Πομπηία (αδελφή Πομπήιου Στράβωνα)

Η **Πομπηία**, λατιν.: *Pompeia* (άκμασε τον 2ο και 1ο αι. π.Χ.) ήταν Ρωμαία. Ήταν πρόγονος των Ρωμαίων Αυτοκρατόρων Αυγούστου, Κλαυδίου, Καλιγούλα και Νέρωνα.

## Βιογραφία
Η Πομπηία γεννήθηκε και μεγάλωσε σε μια ευγενή οικογένεια στο Πικηνόν (Picenum) [σημερινό Μάρκε (Marche) και Αμπρούτσο (Abruzzo)], μια αγροτική συνοικία στη Βόρεια Ιταλία, στα ανοιχτά της Αδριατικής ακτής.

Η μητέρα τής Πομπηίας ήταν μία γυναίκα που λεγόταν Λουκιλία. Η οικογένεια της Λουκιλίας καταγόταν από τη Σουέσα Αουρούνκα (Suessa Aurunca, νυν Σέσα Αουρούνκα), και ήταν αδελφή του ποιητή της σάτιρας Γάιου Λουκίλιου. Ο Λουκίλιος ήταν φίλος του Ρωμαίου στρατηγού Σκιπίωνα Αιμιλιανού Αφρικανού.

Ο εκ πατρός παππούς της ήταν ο Γναίος Πομπήιος, ενώ ο πατέρας της ήταν ο Σέξτος Πομπήιος. Η Πομπηία είχε δύο μεγαλύτερους αδελφούς: τον Σέξτο Πομπήιο και τον Γναίο Πομπήιο Στράβωνα. Μέσω του Στράβο, ήταν εκ πατρός θεία του Γ. Πομπήιου και της αδελφής του Πομπηίας.

### Οικογένεια
Η Πομπηία παντρεύτηκε τον Mάρκο Άτιο Βάλβο (148 π.Χ.–87 π.Χ.), συγκλητικό από την τάξη των πληβείων, από την Aρισία (Ariccia). Η Πομπηία και ο Μ. Ά. Βάλβος απέκτησαν έναν γιο, τον νεότερο Μάρκο Άτιο Βάλβο το 105 π.Χ. Ο γιος της νυμφεύτηκε την Ιουλία Καισαρίδα τη Νεότερη, τη μικρότερη από τις δύο αδελφές του δικτάτορα Γ. Ιούλιου Καίσαρα. Ο μικρότερος Βάλβος και η Ιουλία είχαν τρεις κόρες και έναν γιο. Μία από τις κόρες τους, η Aτία Βάλβα, ήταν μητέρα της Οκταβίας της Νεότερης και του πρώτου Ρωμαίου Αυτοκράτορα Αυγούστου, έτσι μεταξύ των απογόνων της Πομπηίας ήταν η Οκταβία και ο Αύγουστος, καθώς και όλοι οι επόμενοι Ιουλιο-Κλαυδιανοί Αυτοκράτορες, εκτός από τον Τιβέριο.

## Δείτε επίσης
* Κατάλογος Ρωμαίων γυναικών
* Γυναίκες στην αρχαία Ρώμη

## Αναφορές

## Πηγές
* Σουητόνιος - *Οι Βίοι των Δώδεκα Καισάρων* - Αύγουστος
* *Microsoft Encarta Encyclopaedia* 2002

## Εξωτερικοί σύνδεσμοι
* https://web.archive.org/web/20080503112904/http://www.ancientlibrary.com/smith-bio/1930.html
* Article title 
* http://www.romansonline.com/Persns.asp?  IntID=664&Ename=Πομπηία 

Κατηγορία:Γυναίκες στην Αρχαία Ρώμη
Άλαγμα Μεσοποταμίας

Το **Άλαγμα** ήταν ένα αρχαίο οχυρό στην Μεσοποταμία.

Η ύπαρξη του οχυρού αυτού βεβαιώνεται από τον Ισίδωρο τον Χαρακηνό στους Παρθικούς του σταθμούς. Βρισκόταν βορείως των ελληνιστικών πόλεων των Ιχνών και του Νικηφορίου, στην κοιλάδα του Βιλήχα ποταμού. Επρόκειτο για βασιλικό σταθμό, πάνω σε οδό που ένωνε τις προαναφερθείσες πόλεις με τις επίσης ελληνιστικές Βάτνες και Ανθεμουσιάδα. Κατά τον Ρωσο -Ισραηλινό ιστορικό Βίκτορ Τσερικόβερ το οχυρό λεγόταν κανονικά **Άγαλμα**, προφανώς όμως ο ίδιος ο ιστορικός να μην διάβασε σωστά την ονομασία. Το πρόβλημα είναι αν στην περίπτωση του Αλάγματος έχουμε να κάνουμε με πόλη ή όχι.

Στην πραγματικότητα, ο De Jong έχει εντοπίσει το Άλαγμα ακριβώς στο Hasan στην κοιλάδα του ποταμού Balikh (ο Βιλήχας των αρχαίων).

 
## Παραπομπές


## Πηγές
* Johann Gustav Droysen, *Η ιστορία των Επιγόνων του Μεγάλου Αλεξάνδρου*, εκδ. Ελεύθερη σκέψις.

Κατηγορία:Αρχαίες πόλεις της Μεσοποταμίας
Στιβάρι Άνδρου

Το **Στιβάρι** είναι οικισμός αλλά και παραλία στην Άνδρο και τις Κυκλάδες.

## Γενικά στοιχεία
Το Στιβάρι βρίσκεται στο κεντρικό / βόρειο τμήμα του νησιού και κοντά στις δυτικές του ακτές, σε υψόμετρο 160 μέτρα. Απέχει περίπου 10 χλμ. ΝΑ. από το Γαύριο (το λιμάνι του νησιού) και 24 χλμ. Δ.-ΒΔ. από την Χώρα (έδρα του δήμου). Μέσα από το χωριό περνάει η επαρχιακή οδός Γαύριου - Χώρας ενώ βορειοδυτικά του είναι το Μπατσί και νοτιοανατολικά το Αλίκάνδρο και Κάτω Απροβάτου.  

Αναφέρεται επίσημα για πρώτη φορά, ως ξεχωριστός οικισμός το 1928 να απογράφεται στην κοινότητα Μπατσίου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μπατσί, τον Δαμασκηνό και τη Μονή Ζωοδόχου Πηγής αποτελούν την κοινότητα Μπατσίου που υπάγεται στην Δημοτική Ενότητα Υδρούσας του Δήμου Άνδρου ενώ σύμφωνα με την απογραφή 2021 έχει 86 κατοίκους. 

## Εξωτερικοί σύνδεσμοι

* Άνδρος Η παραλία Στιβάρι στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Άνδρου
Θεώρημα του Θαλή

Στην γεωμετρία, το **θεώρημα του Θαλή** (ή αλλιώς το **θεώρημα τομής**), είναι ένα θεώρημα που αφορά τις αναλογίες των ευθυγράμμων τμημάτων, τα οποία δημιουργούνται όταν δύο τεμνόμενες μεταξύ τους ευθείες τέμνονται και από ένα ζεύγος παραλλήλων ευθειών.

Πιο συγκεκριμένα, αν \varepsilon_1 και \varepsilon_2 είναι δύο ευθείες παράλληλες, και \Sigma ένα τυχόν σημείο του επιπέδου, τότε για οποιεσδήποτε δύο ευθείες που διέρχονται από το \Sigma και τέμνουν την \varepsilon_1 στα σημεία \rm A και \rm \Gamma, και την \varepsilon_2 στα \rm B και \rm \Delta, ισχύει ότι
:\rm \frac{\Sigma A}{AB} = \frac{\Sigma \Gamma}{\Gamma\Delta}.

Αντίστροφα, ισχύει ότι αν 
:\rm \frac{\Sigma A}{AB} = \frac{\Sigma \Gamma}{\Gamma\Delta},
τότε οι ευθείες \varepsilon_1 και \varepsilon_2 είναι παράλληλες.

Το θεώρημα παραδοσιακά αποδίδεται στον Έλληνα μαθηματικό Θαλή τον Μιλήσιο. Η πρώτη γνωστή απόδειξη βρίσκεται στα Στοιχεία του Ευκλείδη (Πρόταση 17 Βιβλίο 11). Το θεώρημα είναι ισοδύναμο με αυτό περί των αναλογιών σε όμοια τρίγωνα.

## Απόδειξη

## Αντίστροφο του θεωρήματος του Θαλή

Έστω \varepsilon_1 και \varepsilon_2 είναι δύο ευθείες και \Sigma ένα τυχόν σημείο του επιπέδου. Αν για οποιεσδήποτε δύο ευθείες που διέρχονται από το \Sigma και τέμνουν την \varepsilon_1 στα σημεία \rm A και \rm \Gamma, και την \varepsilon_2 στα \rm B και \rm \Delta, ισχύει ότι,
:\rm \frac{\Sigma A}{AB} = \frac{\Sigma \Gamma}{\Gamma\Delta},

τότε οι \varepsilon_1 και \varepsilon_2 είναι παράλληλες.

## Εφαρμογές
Το αντίστροφο του θεωρήματος του Θαλή μπορεί να χρησιμοποιηθεί για να αποδείξει ότι σε μια συγκεκριμένη κατασκευή κάποια ευθύγραμμα τμήματα είναι παράλληλα. Για παράδειγμα:

* Το ευθύγραμμο τμήμα που συνδέει τα μέσα δύο πλευρών ενός τριγώνου είναι παράλληλο με την τρίτη πλευρά του τριγώνου.

* Το ευθύγραμμο τμήμα που συνδέει τα τα μέσα δύο μη-παραλλήλων πλευρών ενός τραπεζίου είναι παράλληλο στις δύο βάσεις του τραπεζίου.

Το θεώρημα του Θαλή χρησιμοποιείται στην απόδειξη πολλών θεωρημάτων στην γεωμετρία, συμπεριλαμβανομένων των εξής:
* Θεώρημα διχοτόμου
* Την ύπαρξη του βαρυκέντρου
* Θεώρημα Βαρινιόν
* Στην ευθεία του Όιλερ

## Περαιτέρω ανάγνωση

### Εξωτερικοί σύνδεσμοι
* Διαδραστική εφαρμογή για θεώρημα του Θαλή στο Geogebra.
* Διαδραστική εφαρμογή για το θεώρημα του Θαλή σε ασύμβατες ευθείες στο Φωτόδεντρο.
* Διαδραστική εφαρμογή για το θεώρημα του Θαλή στο Geogebra

### Ελληνικά άρθρα
* 
* 
* 
* 
* 

## Παραπομπές


Κατηγορία:Ευκλείδεια Γεωμετρία
Κατηγορία:Θεωρήματα στη Γεωμετρία
Σχόλη Άνδρου

Η **Σχόλη** είναι μικρός οικισμός στην Άνδρο και τις Κυκλάδες. Βρίσκεται στο βόρειο τμήμα του νησιού σε υψόμετρο 170 μέτρα ενώ απέχει 3 χλμ. ΒΑ. από το λιμάνι του Γαυρίου. Αναφέρεται επίσημα ως ξεχωριστός οικισμός το 1920 να προσαρτάται στην κοινότητα Άνω Γαυρίου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Άνω Γαύριο και το Κουμάρι αποτελούν την κοινότητα Άνω Γαυρίου που υπάγεται στην Δημοτική Ενότητα Υδρούσας του Δήμου Άνδρου ενώ σύμφωνα με την απογραφή 2021 έχει 14 κατοίκους.

## Παραπομπές


Κατηγορία:Χωριά της περιφερειακής ενότητας Άνδρου
Μάρκος Βαλέριος Μεσάλλα Ρούφος

Ο **Μάρκος Βαλέριος Μεσάλλα Ρούφος**, λατιν. *Marcus Valerius Messalla Rufus* (περ. 104/3 – 26 π.Χ.),  ήταν Ρωμαίος συγκλητικός, που εξελέγη ύπατος για το 53 π.Χ.

## Καταγωγή
Ο Μεσάλλας ήταν γιος του Mάρκου Βαλέριου Μεσάλλα Νίγερ και της Ορτενσίας (αδελφή του υπάτου του 69 π.Χ.). Είχε μία αδελφή, τη Βαλερία Μεσάλλα, η οποία ήταν η 5η σύζυγος του δικτάτορα Λεύκιου Κορνήλιου Σύλλα. 

Ο Μεσάλας είχε δύο γιους: τον Μάρκο Βαλέριο Μεσάλλα (ύπατος το 32 π.Χ.) και τον Ποτίτο Βαλέριο Μεσάλλα (ύπατο το 29 π.Χ.). 

## Σταδιοδρομία
Ο Mεσάλλα Ρούφος πιθανότατα υπηρέτησε ως πραίτωρ το 62 π.Χ.  Ο διορισμός του ως υπάτου το 53 π.Χ. καθυστέρησε, λόγω ενός σκανδάλου που αφορούσε τις υπατές εκλογές, που ακολούθησε δημόσια αναταραχή μεταξύ των οπαδών του Πόπλιου Κλόδιου Πούλχερ και του Tίτου Άννιου Μίλωνα. Μόλις τον Ιούλιο του 53 π.Χ. ανέλαβε το αξίωμα. Ο ίδιος και οι προσπάθειες τού συναδέλφου του να διεξαγάγουν εκλογές για το 52 π.Χ. επίσης δεν ευοδόθηκαν 

Ο Μεσάλλα Ρούφος εξελέγη επίσης οιωνοσκόπος (augur) νωρίς, επειδή ήταν μέλος του *συλλόγου* των οινωσκόπων για 55 χρόνια. 

Ο Mεσάλλα Ρούφος κατηγορήθηκε περισσότερες από μία φορές για παράνομες πρακτικές σε σχέση με τις εκλογές. Την πρώτη φορά αθωώθηκε, παρά την προφανή ενοχή του, μέσω της ευγλωττίας τού θείου του Κόιντου Ορτήνσιου, αλλά τη δεύτερη φορά καταδικάστηκε. Πήρε το μέρος του Γ. Ιουλίου Καίσαρα στον Εμφύλιο Πόλεμο εκείνου.  Ήταν λεγάτος υπό τον Καίσαρα πιθανότατα το 48 π.Χ.  Το 47 π.Χ. ο Μεσάλλας Ρούφος έπρεπε να αντιμετωπίσει στρατεύματα που έκαναν ανταρσία, υπό τις διαταγές του στη Μεσσάνα (Μεσσήνη). 

## Δείτε επίσης
* γένος Βαλερίων

## Υποσημειώσεις

## Αναφορές
* Broughton, T. Robert S. (1952). *Οι Δικηγόροι της Ρωμαϊκής Δημοκρατίας* . **II** .
* Lewis, Martha W. Hoffman (1955). *Οι Επίσημοι Ιερείς της Ρώμης υπό τους Ιουλίου-Κλαυδιανούς* . Ρώμη: Αμερικανική Ακαδημία.
* 

## Περαιτέρω ανάγνωση
* Cicero, *Ad Fam.* vi. i8, viii. 4, *ad Alticum,* iv. 16;
* Dio Cassius xl, 17, 45;
* *Bellum africanum*, 28;
* Macrobius, *Saturnalia*, i. 9, 14
* Aulus Gellius xiii. 14, 3.

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Σαιν-Πιερμόν (Αιν)

Το **Σαιν-Πιερμόν** () είναι γαλλική κοινότητα στο νομό της Αιν, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Αιν
Λεύκιος Κορνιφίκιος

Ο **Λεύκιος Κορνηφίκιος**, λατινικά: *Lucius Cornificius*, μέλος του πληβείου γένους των Κορνηφικίων, ήταν Ρωμαίος πολιτικός και ύπατος το 35 π.Χ.

## Βιογραφία
Ο Κορνηφίκιος υπηρέτησε ως κατήγορος του Mάρκου Ιούνιου Βρούτου στο δικαστήριο που δίκασε τους δολοφόνους τού Ιουλίου Καίσαρα. Το 38 π.Χ. ο Οκταβιανός του έδωσε την αρχηγία ενός στόλου στον πόλεμο κατά του Σέξτου Πομπηίου, κατά τον οποίο διακρίθηκε στη μάχη στα ύδατα γύρω από τη Σικελία. Το 36 π.Χ. του δόθηκε μέρος του στρατού, και κατάφερε να βγάλει τα στρατεύματά του από μια επικίνδυνη κατάσταση, και να τα ενώσει με τον Μάρκο Βιψάνιο Αγρίππα στις Μύλες. Για τις υπηρεσίες αυτές ανταμείφθηκε με την υπατεία το 35 π.Χ.

Λέγεται για τον Κορνιφίκιο, ότι μετέπειτα συνήθιζε στη Ρώμη να επιστρέφει στο σπίτι του επάνω σε έναν ελέφαντα, όποτε εκείνος έτρωγε έξω. Ως μέρος του προγράμματος εξωραϊσμού που ξεκίνησε ο Aύγουστος, ο Κορνιφίκιος ανοικοδόμησε ένα ναό της Άρτεμις (Diana).

Σε αυτόν αποδίδεται μερικές φορές λανθασμένα η *Ρητορική στον Ερέννιο* (Rhetorica ad Herennium).

## Πρωτογενείς πηγές
* Πλούταρχος *Βρούτ.* 27
* Aππιανός, *π.Χ.* τ. 80, 86, 111—115
* Δίων Κάσσιος xlix. 5-7 ; Βελλήιος Πατέρκουλος ii. 79 ; Dion Cassius xlix. 18
* Σουητόνιος. 29 *Αυγούστου* .

## Αναφορές
* Theodore John Cadoux και Robin J. Seager. «Κορνιφίκιος, Λούσιος». *The Oxford Classical Dictionary*, 3rd rev. εκδ. Επιμέλεια από Simon Hornblower και Antony Spawforth. Οξφόρδη: Oxford University Press, 2005.

## Βιβλιογραφία

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Παλαιόκαστρο Άνδρου

Το **Παλαιόκαστρο** είναι οικισμός στην Άνδρο και τις Κυκλάδες.

## Γενικά στοιχεία
Το Παλαιόκαστρο βρίσκεται στο νότιο τμήμα και τις ανατολικές ακτές του νησιού, σε υψόμετρο 225 μέτρα ενώ απέχει 7 χλμ. νοτιοανατολικά από τη Χώρα και 6 χλμ. δυτικά από τον Όρμο Κορθίου. Το χωριό είναι απέναντι και βορειοανατολικά από το Επισκοπείο και η γύρω του περιοχή έχει εμφανή ίχνη κατοίκησης από τα βυζαντινά χρόνια. 

Αναφέρεται επίσημα, μετά την Τουρκοκρατία, το 1835 ως *Λαρδιά* να προσαρτάται στον τότε Δήμο Κορθίου και το 1912 να διορθώνεται το όνομά του σε *Λαδιά* ή *Λαρδάς*. και να ορίζεται έδρα της ομώνυμης νεοϊδρυθείσας κοινότητας. Το 1913 το όνομα του οικισμού διορθώθηκε σε Παλαιόκαστρον ή *Πέρα Χωρίον* για διορθωθεί τελικά το 1940 σε Παλαιόκαστρον Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Έξω Βουνί, το Επισκοπείο, το Μέσα Βουνί και τον Σταυρό αποτελούν την κοινότητα Παλαιοκάστρου που υπάγεται στην Δημοτική Ενότητα Κορθίου του Δήμου Άνδρου. Σύμφωνα με την απογραφή 2021 έχει πληθυσμό 31 κατοίκων.

## Εξωτερικοί σύνδεσμοι

* Το άγνωστο Παλαιόκαστρο στον ιστότοπο https://www.androsfilm.gr/.
* Μια βόλτα στο ανεξερεύνητο Παλαιόκαστρο της Άνδρου στο https://www.youtube.com/.
* Το Παλαιόκαστρο και ο παλιός δρόμος του Μάκρωνα στον .
* Η πεζοπορική διαδρομή: Όρμος Κορθίου-Ρογό-Λαρδιά-Γιαννισέο-Παλαιόκαστρο-Μέσα Βουνί από τον ιστότοπο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Άνδρου
Μαυσωλείο του Αχμέτ Μπέη

Το **Μαυσωλείο του Αχμέτ Μπέη Εβρενόσογλου**, γνωστό και ως **Τουρμπές**, είναι ένα Οθωμανικό μνημείο που χρονολογείται από τον 15ο αιώνα και βρίσκεται στα Γιαννιτσά, στην προέκταση της Οδού Στράντζης, απέναντι από την εκκλησία του Αγίου Γεωργίου και λίγα μέτρα βόρεια του Πύργου του Ρολογιού. Έχει ανακηρυχθεί ιστορικό διατηρητέο μνημείο από το Υπουργείο Πολιτισμού.

## Ιστορία
Χρονολογείται στο β’ μισό του 15ου αιώνα, τα χρόνια που την πόλη διοικούσε ο Αχμέτ Μπέης, εγγονός του Γαζή Αχμέτ Εβρενός. Είχε αρχικά ταυτιστεί με τον τάφο (τουρμπέ) του, και έτσι έμεινε στη συλλογική μνήμη της πόλης ως «τουρμπές» ή «τουρμπές του Αχμέτ Μπέη». Όμως σίγουρα δεν είναι το μαυσωλείο του. Ο τάφος του πιθανόν να βρίσκεται στο Τζαμί του Σεΐχη Ιλαχή στο βορειοδυτικό τομέα της πόλης, όπως αναφέρει και ο Εβλιγιά Τσελεμπή. Νεότερες έρευνες υποστηρίζουν ότι πρόκειται είτε για σχολείο βασικής εκπαίδευσης (μακτάμπ) είτε για μικρό συνοικιακό τέμενος (mescid), του δεύτερου μισού του 15ου αιώνα. Τρίτη άποψη το ταυτίζει με σχολείο εκμάθησης του κορανίου (kurrâhâne), του 18ου αιώνα. Οι παλιοί κάτοικοι της πόλης μαρτυρούν ότι ήταν τεκές Δερβίσηδων.

## Περιγραφή
Πρόκειται για διώροφο κτίσμα με τετράγωνη κάτοψη, το οποίο καλύπτεται από χαμηλό τρούλο, ο οποίος εδράζεται σε οκταγωνικό τύμπανο. Διαθέτει επιμελημένη τοιχοποιία, αποτελούμενη από τετραγωνισμένους πωρόλιθους που περιβάλλονται από πλίνθους, κατά μίμηση του βυζαντινού πλινθοπερίκλειστου συστήματος. Στις όψεις ανοίγονται δέκα παράθυρα με οξυκόρυφα τόξα που εξασφαλίζουν το φωτισμό. Οι δύο όροφοι δεν επικοινωνούσαν: στο ισόγειο διαμορφώνεται ανοικτή στοά που λειτουργούσε ως πέρασμα, καθώς από το σημείο διερχόταν λιθόστρωτος δρόμος. Για τον λόγο αυτό, η πρόσβαση στον όροφο, όπου υπάρχει αίθουσα με κόγχη προσευχής (μιχράμπ), γινόταν μέσω εξωτερικής ξύλινης σκάλας.

## Παραπομπές


Κατηγορία:Τουρμπέδες στην Ελλάδα
Κατηγορία:Τεκέδες στην Ελλάδα
Κατηγορία:Οθωμανική αρχιτεκτονική στην Ελλάδα
Κατηγορία:Κτίρια και κατασκευές στα Γιαννιτσά
Ζουντίτ Σουμινουά

Η **Ζουντίτ Σουμινούα (**Judith Suminwa Tuluka, γεννημένη 19 Οκτωβρίου 1967) είναι Κονγκολέζα πολιτικός που υπηρετεί ως πρωθυπουργός της Λαϊκής Δημοκρατίας του Κονγκό από τις 12 Ιουνίου 2024. Προτάθηκε για τη θέση από τον Πρόεδρο Φέλιξ Τσισεκέντι την 1η Απριλίου 2024, ως πρώτη γυναίκα στη θέση,    και ανέλαβε τα καθήκοντά της μετά την ανάθεση της κυβέρνησής της από την Εθνοσυνέλευση.

## Πρώιμη ζωή και εκπαίδευση
Η Σουμινούα κατάγεται από το Κιμπέσε στο Κεντρικό Κονγκό. Ο πατέρας της ήταν πρώην πρεσβευτής του Ζαΐρ στο Τσαντ.

Η Σουμινούα απέκτησε μεταπτυχιακό στα εφαρμοσμένα οικονομικά στο Ελεύθερο Πανεπιστήμιο των Βρυξελλών και δίπλωμα πρόσθετων σπουδών στην Εργασία στις αναπτυσσόμενες χώρες. 

## Καριέρα
Εργάστηκε στον τραπεζικό τομέα προτού ενταχθεί σε υπηρεσίες των Ηνωμένων Εθνών, συμπεριλαμβανομένου του Προγράμματος Ανάπτυξης των Ηνωμένων Εθνών, όπου ήταν εθνική εμπειρογνώμονας σε ένα έργο κοινοτικής υποστήριξης στα ανατολικά της χώρας. Στη συνέχεια εργάστηκε στο Υπουργείο Προϋπολογισμού προτού γίνει αναπληρώτρια συντονίστρια του Προεδρικού Συμβουλίου Στρατηγικής Παρακολούθησης (CPVS). 

Διορίστηκε Υπουργός Σχεδιασμού στην κυβέρνηση του Πρωθυπουργού Σάμα Λουκόντε στις 24 Μαρτίου 2023. Το υπουργικό συμβούλιο της Σουμινούα ανακοινώθηκε επίσημα στις 29 Μαΐου 2024. 

## Προσωπική ζωή
Η Σουμινούα είναι παντρεμένη με τον Ροτζέρ Τουλουκά ο οποίος είναι πρώην συμμαθητής του προέδρου Τσισικέντι. Το ζευγάρι ξεκίνησε τη σχέση του ενώ βρίσκονταν στο Βέλγιο τη δεκαετία του 1990. 

## Παραπομπές


Κατηγορία:Πρωθυπουργοί της Λαϊκής Δημοκρατίας του Κονγκό
Παλαιστού Άνδρου

Το **Παλαιστού** ή **Παλαιστό** είναι πολύ μικρός οικισμός στην Άνδρο και το Νότιο Αιγαίο.

## Γενικά στοιχεία
Το Παλαιστού βρίσκονται στο βόρειο τμήμα του νησιού σε υψόμετρο περίπου 200 μέτρα. Απέχει 11 χλμ. Β. από το Γαύριο (το λιμάνι του νησιού) και 43 χλμ. ΒΔ. από την Χώρα (έδρα του δήμου) ενώ στα νοτιοδυτικά του είναι το Μακροτάνταλο και βόρεια το Καλυβάρι. Αναφέρεται επίσημα για πρώτη φορά, ως ξεχωριστός οικισμός το 1897 να προσαρτάται στο δήμο Γαυρίου ενώ ανά περιόδους έχει γραφεί και ως Παλαιστό. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Μακροταντάλου που υπάγεται στην Δημοτική Ενότητα Υδρούσας του Δήμου Άνδρου ενώ σύμφωνα με την απογραφή 2021 έχει 7 κατοίκους.

## Παραπομπές


Κατηγορία:Χωριά της περιφερειακής ενότητας Άνδρου
Βιτάλι Άνδρου

Το **Βιτάλι** είναι οικισμός στην Άνδρο και το Νότιο Αιγαίο.

## Γενικά στοιχεία
Το Βιτάλι βρίσκεται στο βορειοανατολικό τμήμα του νησιού, εσωτερικά του ομώνυμου όρμου, σε υψόμετρο 160 μέτρα. Απέχει 13 χλμ. ΒΑ. από το Γαύριο (το λιμάνι του νησιού) και 44 χλμ. ΒΔ. από την Χώρα (έδρα του δήμου). Το χωριό είναι γνωστό για την παραλία του (οργανωμένη) που είναι σε απόσταση 5 χλμ. στα βορειοανατολικά του.

Αναφέρεται επίσημα, μετά την Τουρκοκρατία, το 1835 να προσαρτάται στο δήμο Γαυρίου και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στην Δημοτική Ενότητα Υδρούσας του Δήμου Άνδρου ενώ σύμφωνα με την απογραφή 2021 έχει 28 κατοίκους.

## Εξωτερικοί σύνδεσμοι

* Βιτάλι, Άνδρος / Vitali beach, Andros, Greece στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Άνδρου
Εμιλί Ντεκέν

Η **Εμιλί Ντεκέν** (Émilie Dequenne, 29 Αυγούστου 1981 - 16 Μαρτίου 2025) ήταν Βελγίδα ηθοποιός. Απέκτησε φήμη από τον ρόλο της στην ταινία *Rosetta* (1999) των αδερφών Νταρντέν, για τον οποίο κέρδισε το βραβείο Καλύτερης Ηθοποιού στο Φεστιβάλ Κινηματογράφου των Καννών. Η ταινία κέρδισε επίσης το βραβείο Palme d'Or στο ίδιο φεστιβάλ. Καθ'όλη την καριέρα της, εμφανίστηκε σε ποικίλες ταινίες, συμπεριλαμβανομένων του ιστορικού θρίλερ *Brotherhood of the Wolf* (2001), της δραματικής ταινίας *The Girl on the Train* (2009) και της ψυχολογικής δραματικής ταινίας *Our Children* (2012).

## Καριέρα
Ο πρωτοποριακός ρόλος την Ντεκέν στην ταινία *Rosetta* την καθιέρωσε ως ένα σημαντικό ταλένο στον ευρωπαϊκό κινηματογράφο. Συνέχισε να εργάζεται σε καθημερινές και ανεξάρτητες ταινίες, όπως στην ταινία *Brotherhood of the Wolf* του Κριστόφ Γκανς, που έγινε σημαντική εμπορική επιτυχία, και στην ταινία *Our Children* του Χοακίμ Λαφός, για την οποία κέρδισε το βραβείο Καλύτερης Ηθοποιού στο Φεστιβάλ Κινηματογράφου των Καννών το 2012. Έλαβε επίσης το βραβείο Magritte Καλύτερης Ηθοποιού και υποψηφιότητα για το βραβείο Satellite για την ερμηνεία της στην ταινία.

Άλλες σημαντικές ταινίες στην καριέρα της περιλαμβάνουν την *The Light* (2004), την ταινία τρόμου *The Pack* (2010), την ρομαντική κωμωδία *Not My Type* (2014) και την δραματική ταινία *This Is Our Land* (2017).

## Θάνατος
Η Ντεκέν πέθανε στις 16 Μαρτίου 2025, σε ηλικία 43 ετών, στο νοσοκομείο Gustave-Roussy στο Βιλζουίφ της Γαλλίας, έχοντας διαγνωστεί με καρκίνωμα του επινεφριδίου.

## Φιλμογραφία

## Θέατρο

## Παραπομπές


## Εξωτερικοί σύνδεσμοι
* 
*
Πόπλιος Αυτρόνιος Παίτος

Ο **Πόπλιος Αυτρόνιος Παίτος**, λατινικά: *Publius Autronius Paetus* ήταν πολιτικός της ύστερης Ρωμαϊκής Δημοκρατίας, που ενεπλάκη στη συνωμοσία του Κατιλίνα.

## Σταδιοδρομία
Εξελέγη ύπατος το 66 π.Χ. (για να υπηρετήσει το 65 π.Χ.), μαζί με τον Πόπλιο Κορνήλιο Σύλλα, αλλά πριν προλάβουν να αναλάβουν τα καθήκοντά τους και οι δύο, κατηγορήθηκαν για εκλογική διαφθορά από τους Λεύκιο Αυρήλιο Κόττα και Λεύκιο Μάνλιο Τορκουάτο. Ο Δίων (36, 44.3-5) λέει ότι βρέθηκαν ένοχοι, η εκλογή τους κηρύχθηκε άκυρη, και οι κατήγοροί τους εξελέγησαν ύπατοι στη θέση τους. 

Κάποιες πηγές υποστηρίζουν ότι ο Αυτρόνιος συνωμότησε με τον Κατιλίνα για να δολοφονήσει τον Κόττα και τον Τορκουάτο την ημέρα της ανάληψης της θέσης τους, 1 Ιανουαρίου 65 π.Χ., αλλά η πλεκτάνη κατέρρευσε, όταν ο Κατιλίνας έδωσε το σύνθημα, πριν συγκεντρωθούν όλοι οι συνωμότες.  Ωστόσο αυτή η συνωμοσία δεν περιγράφεται με συνέπεια στις σύγχρονες πηγές. Οι σύγχρονοι ιστορικοί αμφισβητούν αυτή την αφήγηση, και αμφισβητούν αν αυτή η συνωμοσία, υπήρξε πράγματι.  Αργότερα ο Αυτρόνιος ενεπλάκη στην αποτυχημένη συνωμοσία του Κατιλίνα το 63 π.Χ. , και, αφού ο παλαιός του φίλος Κικέρων αρνήθηκε να τον υπερασπιστεί, καταδικάστηκε, και εστάλη εξορία στην Ήπειρο. Όταν ο ίδιος ο Κικέρων εξορίστηκε το 58 π.Χ., ανησυχούσε μήπως ο Αυτρόνιος επιχειρούσε να τον σκοτώσει.

## Οικογένεια
Η σύζυγος του Παίτου δεν αναφέρεται ονομαστικά, αλλά, δεδομένου ότι η ομιλία *Pro Sulla* τον αναφέρει ως "propinquus" του Kλαυδίων Μαρκέλλων, είναι πιθανό να ήταν μια Κλαυδία Μαρκέλλα, ή μια Ιουνία. Αυτό υποστηρίζεται περαιτέρω από επιγραφές των απελεύθερων τού γιου του Λεύκιου Αυτρόνιου Παίτου, που βρίσκονται μέσα και γύρω από το *μνημείο οικογένειας Μαρκέλλων* (*monumentum familiae Marcellae)*.

## Δείτε επίσης
* γένος Αυτρονίων

## Αναφορές

Κατηγορία:Ρωμαίοι πολιτικοί
Λεύκιος Αυτρόνιος Παίτος

Ο **Λεύκιος Αυτρόνιος Παίτος**, λατινικά: *Lucius Autronius Paetus* (π. 1ος αι. π.Χ.) ήταν Ρωμαίος συγκλητικός, που διορίστηκε αντικαταστάτης ύπατος το 33 π.Χ.

## Βιογραφία
Ο Λ. Aυτρόνιος Παίτος ήταν γιος του Πόπλιου Αυτρόνιου Παίτου, ο οποίος είχε εκλεγεί Ρωμαίος ύπατος για το 65 π.Χ., αλλά καταδικάστηκε για εκλογική νοθεία πριν από την ανάληψη των καθηκόντων του. Υποστηρικτής του Οκταβιανού, διορίστηκε ύπατος την 1η Ιανουαρίου 33 π.Χ., αντικαθιστώντας τον Οκταβιανό την πρώτη ημέρα του ως υπάτου.  Στη συνέχεια το 29/28 π.Χ. διορίστηκε ανθύπατος (κυβερνήτης) της Αφρικής,  κατά την οποία ανακηρύχθηκε *[[imperator|αυτοκράτορας]]* (imperator) από τα στρατεύματά του, για το οποίο πανηγύρισε έναν θρίαμβο το 28 π.Χ. 

## Παραπομπές


## Πηγές
* Broughton, T. Robert S., *The Magistrates of the Roman Republic*, Vol II (1952)
* Broughton, T. Robert S., *The Magistrates of the Roman Republic*, Vol III (1986)
*  

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Λεύκιος Μάνλιος Τορκουάτος (ύπατος το 65 π.Χ.)

Ο **Λεύκιος Μάνλιος Τορκουάτος**, λατινικά: *Lucius Manlius Torquatus* ήταν ύπατος της Ρωμαϊκής Δημοκρατίας το 65 π.Χ., όπου εκλέχτηκε μετά την καταδίκη του Πόπλιου Κορνήλιου Σύλλα και του Πόπλιου Αυτρόνιου Παίτου.

## Βιογραφία
Ανήκε στο γένος των Μανλίων που ήταν πατρίκιοι, ένα από τα παλαιότερα ρωμαϊκά γένη. Ήταν αντιταμίας (proquaestor) στην Ασία υπό τον Λεύκιο Κορνήλιο Σύλλα το 84 π.Χ., για τον οποίο εξέδωσε χρυσά και αργυρά νομίσματα.  Επέστρεψε στη Ρώμη με τον Σύλλα το 82 π.Χ., όπου πολέμησε στη Μάχη της Κολίνας Πύλης.  Εκλέχθηκε πραίτωρ το 68 π.Χ., και ήταν πιθανότατα λεγάτος υπό τον Πομπήιο Μάγνο, πριν αναλάβει τη νέα του θέση του αντιπραίτωρα (propraetor) της ρωμαϊκής επαρχίας της Ασίας το 67 π.Χ. 

Το 66 π.Χ. ο Τορκουάτος διεκδίκησε την εκλογή ως Ρωμαίος ύπατος, αλλά ηττήθηκε από τον Πόπλιο Κορνήλιο Σύλλα και τον Πόπλιο Αυτρόνιο Παίτο. Ωστόσο ο Toρκουάτος και ο Λεύκιος Αυρήλιος Κόττα κατηγόρησαν τους εκλεγμένους για το επόμενο έτος υπάτους για δωροδοκία, σε σχέση με τις εκλογές. Καταδικάστηκαν υπό τη Lex Acilia Calpurnia, και οι Κόττα και Toρκουάτος εκλέχθηκαν στη θέση τους.  Αυτό, σύμφωνα με τους ισχυρισμούς, οδήγησε στη λεγόμενη Πρώτη Συνωμοσία του Κατιλίνα, όπου ο Λ. Σ. Κατιλίνας, μαζί με τον Γναίο Καλπούρνιο Πίσωνα, τον Αυτρόνιο και τον Σύλλα, συνωμότησαν, για να δολοφονήσουν τους νέους υπάτους την 1η Ιανουαρίου 65 π.Χ., όταν επρόκειτο να αναλάβουν τα καθήκοντά τους. Ο Αυτρόνιος και ο Σύλλας συμφωνήθηκε να εγκατασταθούν ως ύπατοι, ενώ ο Πίσων συμφωνήθηκε να καταλάβει τις επαρχίες της Ισπανίας.  Το σχέδιο απέτυχε, όταν η Σύγκλητος έγινε ύποπτη, και έδωσε σωματοφύλακες στους εισερχόμενους υπάτους.  Ωστόσο, κατά τη διάρκεια της δίκης του Κατιλίνα για διαφθορά όταν ήταν κυβερνήτης της Αφρικής το 65 π.Χ., αυτός υποστηρίχθηκε από τον Toρκουάτο, και η έρευνα που ανέλαβε ο ύπατος για τις συνθήκες της ματαιωμένης συνομωσίας ήταν ασαφής. 

Το 64 π.Χ. ο Τορκουάτος απέκτησε τη Μακεδονία ως ανθυπατική (proconsular) επαρχία του , και ενώ εκεί τού απονεμήθηκε ο τίτλος του αυτοκράτορα (imperator) από τη Σύγκλητο με σύσταση του Κικέρωνα, όταν ο Κικέρων ανέφερε τα επιτεύγματα του Τορκουάτου στη Σύγκλητο.  Το φθινόπωρο του 63 π.Χ. επέστρεψε στη Ρώμη. Συμμετείχε ενεργά στην καταστολή της Β΄ συνωμοσίας του Κατιλίνα στα τέλη του ίδιου έτους, και υποστήριξε επίσης τον Κικέρωνα, όταν ο Κικέρων εξορίστηκε το 58 π.Χ. 

Ο Toρκουάτος ήταν νυμφευμένος με μια γυναίκα από το Άσκουλον.  Είχε τουλάχιστον έναν γιο, τον Λεύκιο Μάνλιο Τορκουάτο, που απεβίωσε κατά τη διάρκεια του Εμφυλίου Πολέμου του Καίσαρα. Μπορεί επίσης να είχε μια κόρη, που παντρεύτηκε τον Γναίο Δομίτιο Αηνόβαρβο.

## Δείτε επίσης
* Κατάλογος Ρωμαίων υπάτων

## Παραπομπές


## Πηγές

* T. Robert S. Broughton, *The Magistrates of the Roman Republic, Vol II* (1952).
* Holmes, T. Rice, *The Roman Republic and the Founder of the Empire*, Vol. Ι (1923)
* Syme, Ronald, *The Roman Revolution*, Clarendon Press, Οξφόρδη, 1939.
*  
* Anthon, Charles & Smith, William, *A New Classical Dictionary of Greek and Roman Biography, Mythology and Geography* (1860).

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Μητροπολίτης Ελβασανίου Αντώνιος

Ο **Μητροπολίτης** **Αντώνιος** (*κατά κόσμον Αρτάν Μερντάνι*, ) είναι Αλβανός Ορθόδοξος κληρικός, θεολόγος και επίσκοπος της Ορθόδοξης Εκκλησίας της Αλβανίας ως Μητροπολίτης Ελβασανίου, Σπαθίας και Λιμπράζντι.

## Βιογραφικά Στοιχεία
Ο Μητροπολίτης Ελβασανίου Αντώνιος γεννήθηκε στις 7 Δεκεμβρίου 1969 στα Τίρανα της Αλβανίας.

Ολοκλήρωσε τις εγκύκλιες σπουδές του στην πόλη των Τιράνων. Κατά τα έτη 1996-1999, φοίτησε στη Θεολογική Ακαδημία “Ανάσταση του Χριστού” της Ορθοδόξου Αυτοκεφάλου Εκκλησίας της Αλβανίας στον Άγιο Βλάσιο Δυρραχίου. Σπούδασε Θεολογία στη Θεολογική Σχολή του Πανεπιστημίου Αθηνών. Πραγματοποίησε μεταπτυχιακές σπουδές στην Κοινωνική Ψυχολογία και Επικοινωνία στο Ανώτατο Εκπαιδευτικό Ίδρυμα “ISSAT” σε συνεργασία με το Πανεπιστήμιο “UBIS” της Γενεύης, απ’ όπου έλαβε μεταπτυχιακό τίτλο σπουδών αλλά και στην Θεολογία στη Θεολογική Σχολή του Αριστοτελείου Πανεπιστημίου Θεσσαλονίκης. Διετέλεσε μέλος του Διοικητικού Συμβουλίου του Εκπαιδευτικού Ιδρύματος «Πνοή Αγάπης», του Εκτελεστικού Συμβουλίου του Ιδρύματος «Ορθόδοξη Κλινική Ευαγγελισμός»,  της Εκτελεστικής Επιτροπής του Διαθρησκειακού Συμβουλίου της Αλβανίας και καθηγητής στη Θεολογική Ακαδημία στον Άγιο Βλάσιο Δυρραχίου (2006-2012). Έχει συμμετάσχει σε πολλά συνέδρια, συναντήσεις και εκδηλώσεις ως εκπρόσωπος της Ορθόδοξης Εκκλησίας της Αλβανίας. 

Στις 22 Απριλίου 2000 χειροτονήθηκε Διάκονος από τον τότε Μητροπολίτη Κορυτσάς Ιωάννη. Στις 19 Νοεμβρίου 2002 χειροτονήθηκε Πρεσβύτερος από τον Αρχιεπίσκοπο Τιράνων Αναστάσιο. Στις 21 Νοεμβρίου 2006 χειροτονήθηκε Τιτουλάριος Επίσκοπος Κρούγιας, Βοηθός Επίσκοπος της Αρχιεπισκοπής Τιράνων. Στις 7 Απριλίου 2016 εξελέγη Μητροπολίτης της νεοσύστατης Μητροπόλεως Ελβασανίου, η οποία περιλαμβάνει τις περιοχές του Ελμπασάν, της Σπαθίας και του Λιμπράζντ. Ενθρονίστηκε στις 17 Απριλίου 2016 στον Ιερό Ναό Αγίου Νικολάου Ελμπασάν

Εκτός από τη μητρική του αλβανική γλώσσα, ομιλεί την ελληνική, την αγγλική και την ιταλική.

## Εξωτερικοί Σύνδεσμοι

* Ιστοσελίδα Ορθόδοξης Εκκλησίας της Αλβανίας για τον Μητροπολίτη Ελβασανίου/

Κατηγορία:Επίσκοποι της Ορθόδοξης Εκκλησίας της Αλβανίας
Daredevil: Born Again (2ος κύκλος)

Ο δεύτερος κύκλος της Αμερικανικής τηλεοπτικής σειράς ** βασίζεται στον χαρακτήρα Daredevil των Marvel Comics. Συνεχίζει τα γεγονότα της σειράς *[[Daredevil (τηλεοπτική σειρά)|Daredevil]]* (2015–2018) των Marvel Television και Netflix. Ο κύκλος τοποθετείται στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η παραγωγή του κύκλου έγινε από τη Marvel Studios, μέσω της ετικέτας Marvel Television, με τον Ντάριο Σκαρνταπέιν ως υπεύθυνο του κύκλου και τους Τζάστιν Μπένσον και Άαρον Μούρχεντ ως βασικούς σκηνοθέτες.

Ο Τσάρλι Κοξ επαναλαμβάνει τον ρόλο του ως Ματ Μέρντοκ / Daredevil από τις σειρές Marvel του Netflix και προηγούμενες παραγωγές της Marvel Studios, πλαισιωμένος από τους Βίνσεντ Ντ'Ονόφριο, Ντέμπορα Αν Γολ, Έλντεν Χένσον, Τζενέγια Γουόλτον, Κλαρκ Τζόνσον και Μάικλ Γκαντολφίνι. Η ανάπτυξη μιας καινούριας σειράς Daredevil ξεκίνησε τον Μάρτιο του 2022 και ανακοινώθηκε τον Ιούλιο του 2022 με έναν σχεδιασμένο κύκλο 18 επεισοδίων. Η Marvel Studios αποφάσισε να αναμορφώσει δημιουργικά τη σειρά στα τέλη του Σεπτεμβρίου του 2023, αφότου είχαν ήδη ξεκινήσει τα γυρίσματα. Οι Σκαρνταπέιν, Μπένσον και Μούρχεντ προσλήφθηκαν μετά από την αναμόρφωση και ο κύκλος 18 επεισοδίων χωρίστηκε σε δύο κύκλους. Τα γυρίσματα του δεύτερου κύκλου ξεκίνησαν τον Φεβρουάριο του 2025 και ολοκληρώθηκαν τον Ιούλιο.

Ο δεύτερος κύκλος έκανε πρεμιέρα στο Disney+ στις 24 Μαρτίου 2026, αποτελούμενος από οχτώ επεισόδια. Είναι μέρος της Φάσης Έξι του MCU.

## Παραπομπές


## Εξωτερικοί σύνδεσμοι

* ''Daredevil: Born Again'' στο IMDb

Κατηγορία:Μέσα της Έκτης Φάσης του Κινηματογραφικού Σύμπαντος της Marvel
Κατηγορία:Κύκλοι του Daredevil: Born Again
Σάρον (Τζόρτζια)

Η **Σάρον** () είναι πόλη στην πολιτεία της Τζόρτζια των Ηνωμένων Πολιτειών. Διοικητικά υπάγεται στην κομητεία Ταλιαφέρο και σύμφωνα με την απογραφή του 2020, είχε πληθυσμό 104 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 0,8 τετραγωνικά μίλια (2,1 km2), όλη γη.

## Παραπομπές


Κατηγορία:Πόλεις της Τζόρτζια
Γάιος Αντώνιος Υβρίδα

Ο **Γάιος Αντώνιος Υβρίδας**, λατινικά: *Gaius Antonius Hybrida* (άκμασε τον 1ο αι. π.Χ.) ήταν πολιτικός της Ρωμαϊκής Δημοκρατίας. Ήταν ο δεύτερος γιος του Mάρκου Αντώνιου και αδελφός του Mάρκου Αντώνιου Κρητικού. Η μητέρα του είναι άγνωστη. Ήταν επίσης ο θείος του φημισμένου Mάρκου Αντώνιου ενός της Τριανδρίας. Είχε δύο παιδιά, την Aντωνία Υβρίδα την Πρεσβύτερη και την Aντωνία Υβρίδα τη Νεότερη.

## Βιογραφία
Η καριέρα του Υβρίδα ξεκίνησε υπό τον Λεύκιο Κορνήλιο Σύλλα, τον οποίο συνόδευσε στην Ελλάδα είτε ως τριβούνος του στρατού είτε ως λεγάτος. Αργότερα, το 63 π.Χ., εξελέγη για να υπηρετήσει ως ύπατος  της Ρωμαϊκής Δημοκρατίας δίπλα στον Μάρκο Τύλλιο Κικέρωνα. Οι δύο τους έκλεισαν μία συμφωνία, που ουσιαστικά επέτρεψε στον Κικέρωνα να κυβερνήσει ως μοναδικός ύπατος, με αντάλλαγμα ο Υβρίδα να λάβει την κυβέρνηση (να γίνει ανθύπατος) της Μακεδονίας στο τέλος της θητείας του. Την ίδια χρονιά, ο Υβρίδα συμμετείχε στην καταστολή της συνωμοσίας του Κατιλίνα, μια συνωμοσία για την ανατροπή του κράτους, με επικεφαλής τον Λεύκιο Σέργιο Κατιλίνα, και η οποία κορυφώθηκε σε μια μάχη της Πιστόρια και το τέλος τού Κατιλίνα. Μετά την υπατεία του, στον Υβρίδα παραχωρήθηκε η Μακεδονία, όπως είχε συμφωνηθεί. Εδώ, ο Υβρίδας έκανε κατάχρηση της εξουσίας του για να ληστέψει τους επαρχιώτες, και εισέβαλε στα γειτονικά εδάφη της Μοισίας. Οι επιδρομές του προκάλεσαν δύο ξεχωριστές επιθέσεις από τους ιθαγενείς, που ανάγκασαν επιτυχώς τον Υβρίδα να φύγει από τα εδάφη τους, χωρίς κάποιο λάφυρο.

Το 60 π.Χ. ο Υβρίδα απομακρύνθηκε αθόρυβα από τη θέση του κυβερνήτη της Μακεδονίας, και αντικαταστάθηκε από τον Γάιο Οκτάβιο. Τον επόμενο χρόνο διώχθηκε από τον Ιούλιο Καίσαρα και τον Μάρκο Λικίνιο Κράσσο. Το αποτέλεσμα ήταν ότι ο Υβρίδα αναγκάστηκε να πληρώσει πρόστιμο, και εξορίστηκε στο νησί της Κεφαλληνίας. Κάπου το 47, ο Υβρίδα ανακλήθηκε από την εκδίωξή του από τον Καίσαρα. Το 45 έκανε τον εαυτό του υποψήφιο για τη θέση του τιμητή , που τελικά απέτυχε. Η τελευταία αναφορά στον Υβρίδα προέρχεται από τον Κικέρωνα το 44, όταν ο Mάρκος Αντώνιος χώρισε την κόρη του Υβρίδα, την Aντωνία Υβρίδα τη νεότερη.

## Οικογένεια
Ο Υβρίδα ήταν ο νεότερος από τους δύο γιους του Mάρκου Αντώνιου Οράτορα. Αδελφός του ήταν ο Μάρκος Αντώνιος Κρητικός.  Είχε επίσης μία αδελφή, την Αντωνία.   Ήταν επίσης θείος και πεθερός του Mάρκου Αντωνίου ενός της Τριανδρίας.   Ο Υβρίδα είχε δύο κόρες,  την Aντωνία Υβρίδα την Πρεσβύτερη, που παντρεύτηκε τον Ρωμαίο τριβούνο Λεύκιο Κανίνιο Γάλλο  και την Aντωνία Υβρίδα τη νεότερη, που παντρεύτηκε τον εκ πατρός εξάδελφό της Mάρκο Αντώνιο ως η 2η σύζυγός του.  Από τις κόρες του, είχε τουλάχιστον δύο εγγόνια: τον Λεύκιο Κανίνιο Γάλλο της Aντωνίας της Πρεσβύτερης, και την  Aντωνία της Αντωνίας της Νεότερης. 

## Σημειώσεις

## Αναφορές

## Αναφορές
* 
* 
* 
* 
* 
* 
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Λεύκιος Κανίνιος Γάλλος (ύπατος το 37 π.Χ.)

Ο **Λεύκιος Κανίνιος Γάλλος**, λατινικά: *Lucius Caninius Gallus* (π. 1ος αι. π.Χ.) ήταν Ρωμαίος πολιτικός, που υπηρέτησε ως ύπατος το 37 π.Χ.

Ήταν μέλος του πληβείου γένους των Κανινίων. Ο Γάλλος ήταν γιος του Λεύκιου Κανίνιου Γάλλου και εγγονός του Γάιος Κανίνιου Υβρίδα.  Ως εκ τούτου, σχετιζόταν με τον Μάρκο Αντώνιο ενός της Τριανδρίας και ήταν 2ος εξάδερφος των παιδιών του Μάρκου Αντώνιου, δηλ. της Αντωνίας της Νεότερης (μητέρας του Γερμανικού και του Αυτοκράτορα Κλαύδιου) και της Κλεοπάτρας Σελήνη Β', της συζύγου του βασιλιά της Νουμιδίας και της Μαυριτανίας. Ο Λ. Κ. Γάλλος πιθανότατα εξελέγη στο αξίωμα του πραίτορα το αργότερο το 40 π.Χ.  Στη συνέχεια εξελέγη ύπατος δίπλα στον Μάρκο Βιψάνιο Αγρίππα το 37 π.Χ.  Είχε γιο τον Λεύκιο Κανίνιο Γάλλο, που ήταν ύπατος το 2 π.Χ.

Ο Λ. Κ. Γάλλος μπορεί να ήταν προστάτης του Λατίνου ποιητή Σέξτου Προπέρτιου. 

## Πηγές
* Broughton, T. Robert S., *The Magistrates of the Roman Republic*, Vol II (1951)

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.
Λεύκιος Κανίνιος Γάλλος (τριβούνος το 56 π.Χ.)

Ο **Λεύκιος Κανίνιος Γάλλος**, λατινικά: *Lucius Caninius Gallus* (απεβ. το 44 π.Χ.) ήταν Ρωμαίος πολιτικός της Ρωμαϊκής Δημοκρατίας. Ο Γάλλος ήταν πληβείος και καταγόταν από οικογένεια υπατικού βαθμού.  Ο Γάλλος ήταν σύγχρονος και φίλος με τον δικτάτορα Γάιο Ιούλιο Καίσαρα, επίσης με τους πολιτικούς Μάρκο Τερέντιο Βάρρωνα και Μάρκο Τύλλιο Κικέρωνα. Ο Γάλλος ήταν ένας άνθρωπος με πολιτικό ταλέντο και επιτεύγματα. 

## Βιογραφία
Ο Γάλλος το 59 π.Χ. είχε κατηγορήσει τον Κόιντο Φάβιο Μάξιμο και τον Γάιο Αντώνιο Υβρίδα για τη Lex Acilia repetundarum, τους οποίους ο Κικέρων υπερασπίστηκε ως κατηγορούμενους.  Μετά το 58 π.Χ., ο Γάλλος νυμφεύτηκε την Aντωνία Υβρίδα την Πρεσβύτερη, την πρώτη κόρη του Γάιου Αντώνιου Υβρίδα και εκ πατρός εξαδέλφη του Μάρκου Αντώνιου. 

Το 56 π.Χ., ενώ ήταν τριβούνος των Ρωμαίων πολιτών, ο Γάλλος προσπάθησε να αυξήσει τη δύναμη και την επιρροή τού Πομπήιου Μάγνου.

Ο Γάλλος βοήθησε τον Έλληνα της δυναστείας των Πτολεμαίων φαραώ Πτολεμαίο ΙΒ΄ Αυλητή της Αιγύπτου να ανακτήσει τον θρόνο του. Πρότεινε ο Πομπήιος, συνοδευόμενος μόνο από δύο ραβδούχους (lictores), να συνοδεύσει τον Πτολεμαίο IB΄ πίσω στην Αλεξάνδρεια, προκειμένου ο Πτολεμαίος ΙΒ΄ να συμφιλιωθεί με τους πολίτες της Αιγύπτου. Αυτό επρόκειτο να συμβεί, αλλά δεν συνέβη ποτέ. 

Το 55 π.Χ. ο Γάλλος κατηγορήθηκε, πιθανώς από τον Μάρκο Κολόνιο, για άγνωστο παράπτωμα. Μετά από αίτημα τού Πομπήιου, ο Κικέρων τον υπερασπίστηκε. Ο Γάλλος ταξίδευσε στην Ελλάδα το 51 π.Χ. και έγινε πραίτωρ της Αχαΐας, μετά ταξίδεψε στην Αθήνα για να επισκεφθεί τον Κικέρωνα. Κατά τον εμφύλιο πόλεμο μεταξύ Καίσαρα και Πομπήιου, ο Γάλλος παρέμεινε ουδέτερος. 

Ο Γάλλος είχε γιο τον Λεύκιο Κανίνιο Γάλλο, ο οποίος υπηρέτησε ως ύπατος με τον Μάρκο Βιψάνιο Αγρίππα το 37 π.Χ., και εγγονό τον Λεύκιο Κανίνιο Γάλλο, που υπηρέτησε ως ύπατος το 2 π.Χ. μαζί με τον Μάρκο Πλαύτιο Σιλβάνο. Ο ιστορικός Πλούταρχος λανθασμένα αναφέρεται στον πρεσβύτερο Γάλλο ως Κανίδιο.

## Δείτε επίσης
* γένος Κανινίων

## Πηγές

## Εξωτερικοί σύνδεσμοι
* Κανίνιος Γάλλος
* Αντωνία, σύζυγος του Γάλλου

Κατηγορία:Ρωμαίοι πολιτικοί
NGC 1191

Ο **[[Νέος Γενικός Κατάλογος|NGC]] 1191** είναι φακοειδής γαλαξίας ο οποίος απέχει περίπου 406 εκατομμύρια έτη φωτός από τη Γη και βρίσκεται στον αστερισμό Ηριδανό. Τον ανακάλυψε ο αστρονόμος Φράνσις Λίβενγουορθ (Francis Leavenworth) στις 2 Δεκεμβρίου 1885 παρατηρώντας από το αστεροσκοπείο ΜακΚόρμικ (McCormick).

Μαζί με τους γαλαξίες NGC 1189, NGC 1190, NGC 1192 και NGC 1199 εντάσσεται στην ομάδα γαλαξιών Hickson Compact Group 22 (HCG 22) όμως τόσο ο NGC 1191 όσο και ο NGC 1192 βρίσκονται πολύ μακρύτερα από τους υπόλοιπους γαλαξίες της ομάδας και είναι στην πραγματικότητα αντικείμενα υποβάθρου.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ηριδανός (αστερισμός)
1191
11514
-3-8-64
Λεύκιος Κανίνιος Γάλλος (ύπατος το 2 π.Χ.)

Ο **Λεύκιος Κανίνιος Γάλλος**, λατινικά: *Lucius Caninius Gallus* (π. τέλη 1ου αι. π.Χ. – αρχές 1ου αι. μ.Χ.) ήταν Ρωμαίος συγκλητικός, που διορίστηκε αντικαταστάτης ύπατος το 2 π.Χ.

## Βιογραφία
Ο Λ. Κ. Γάλλος ήταν μέλος του πληβείου *γένους των Κανινίων*. Με καταγωγή από το Tούσκουλον, ήταν είτε γιος είτε εγγονός του Λεύκιου Κανίνιου Γάλλου, του υπάτου του 37 π.Χ.  Η γενεαλογία, που παρέχεται από μια επιγραφή στη μνήμη (pace) της κόρης του Κανινίας Γάλλας, υποδηλώνει έντονα ότι είναι γιος -παρά εγγονός- του υπάτου του 37, αναφέρει ο Σάυμ. 

Ο Γάλλος ήταν ένας των *τριών ανδρών της νομισματοκοπείας* (triumvir monetalis) το 12 π.Χ.  Η πραιτωριανή του σταδιοδρομία είναι άγνωστη, αν και εικάζεται ότι κάποια στιγμή ήταν αγορανόμος (aedile) στο Tούσκουλον. 

Στις αρχές του 2 π.Χ. ο Γάλλος διορίστηκε *[[Ύπατος (Αρχαία Ρώμη)|αντικαταστάτης ύπατος]]* (consul suffectus), αντικαθιστώντας τον Mάρκο Πλαύτιο Σιλβανό, και είχε τον Αυτοκράτορα Αύγουστο ως υπατικό συνάδελφό του για ένα χρονικό διάστημα, προτού ο Αύγουστος παραιτηθεί από την υπατεία εκείνο το έτος. Αυτό δείχνει ότι ο Γάλλος είχε κάποια εκτίμηση από το κυβερνών καθεστώς. Ήταν από κοινού ο συγγραφέας της *Lex Fufia Caninia* (μαζί με τον νέο συνύπατό του Γάιο Φούφιο Γεμίνο), νομοθεσία που περιόριζε την *απελευθέρωση των σκλάβων* (manumission). 

Πιθανώς γύρω στο 9/10 μ.Χ. ο Γάλλος διορίστηκε ανθύπατος (κυβερνήτης) της Αφρικής .  Υπό τον ακόλουθο Αυτοκράτορα, τον Τιβέριο, ήταν ο πρόεδρος των *αξιωματούχων υπεύθυνων για τη συντήρηση των όχθεων του [[Τίβερης|ποταμού Τίβερη]] και των υπονόμων της πόλης της [[Αρχαία Ρώμη|Ρώμης]]* (curatores alvei Tiberis et riparum et cloacarum urbis). 

Ο Γάλλος ήταν μέλος του συλλόγου των *δεκαπέντε ανδρών των ιερών τελετών* (quindecimviri sacris faciundis).  Το 32 μ.Χ. ζήτησε από τη Σύγκλητο να ψηφίσει ένα ψήφισμα σχετικά με το να συμπεριληφθεί μίας νέα συλλογή Σιβυλλικών χρησμών στην επίσημη συλλογή Σιβυλλικών Βιβλίων της πολιτείας. Αν και η Σύγκλητος συμφώνησε, ο Αυτοκράτορας Τιβέριος επέπληξε τον Κανίνιο Γάλλο ότι ήταν βιαστικός και δεν ακολουθούσε τις σωστές θρησκευτικές διαδικασίες, και το θέμα παραπέμφθηκε στον πλήρη σύλλογο των *δεκαπέντε ανδρών των ιερών τελετών*. 

Ο Γάλλος ήταν επίσης μέλος του συλλόγοου των αδελφών των αγρών (fratres arvales), και έγινε *διευθυντής* (magister) του συλλόγου το 36 μ.Χ.

## Παραπομπές


## Πηγές

* *Corpus Inscriptionum Latinarum*, Τόμος VI
* *Roman Imperial Coinage*, Τόμος I, edd. CHV Sutherland και RAG Carson, αναθ. 1984.
*  

Κατηγορία:Ρωμαίοι πολιτικοί
NGC 438

Ο **[[Νέος Γενικός Κατάλογος|NGC]] 438** είναι σπειροειδής γαλαξίας στον αστερισμό Γλύπτη. Τον ανακάλυψε την 1η Σεπτεμβρίου 1834 ο αστρονόμος Τζων Χέρσελ ενώ ο Ντράιερ τον περιέγραψε ως «πολύ αμυδρό, μικρό, στρογγυλό, σταδιακά λίγο πιο φωτεινό στο κέντρο».

## Υπερκαινοφανής
Έχει παρατηρηθεί ένας υπερκαινοφανής στον NGC 438: ο τύπου Ib **SN2024vjc**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Γλύπτης (αστερισμός)
0438
04406
-06-03-029
Γεωργία Λαλέ

Η **Γεωργία Λαλέ** (Αγγλικά: *Georgia Lale*, Αθήνα, 1989) είναι μια πρωτοπόρος Ελληνίδα εικαστική καλλιτέχνις, η οποία ζει και εργάζεται στο Μπρούκλιν. Στην Ελλάδα εκπροσωπείται από την γκαλερί a.antonopoulou.art.

## Βιογραφία
Η Γεωργία Λαλέ είναι απόφοιτος της Ανωτάτης Σχολής Καλών Τεχνών και ολοκλήρωσε τις μεταπτυχιακές σπουδές της στις εικαστικές τέχνες στη σχολή School of Visual Arts στη Νέα Υόρκη. Είναι αποδέκτης της υποτροφίας του Ιδρύματος Γουλανδρή και του βραβείου Paula Rhodes Memorial Award της Σχολής Εικαστικών Τεχνών για εξαιρετικές επιδόσεις στις σπουδές MFA Fine Arts. Έχει παρουσιάσει τη δουλειά της σε σημαντικούς διεθνείς χώρους, όπως το Nuit Blanche Festival στις Βρυξέλλες και η Διεθνής Εβδομάδα Performance Art Week της Βενετίας. Έχει συμμετάσχει σε πάνελ ακαδημαϊκών συνεδρίων που διοργανώθηκαν από το Ίδρυμα Dedalus, το MoMA Archives, το Yale History of Art Modernist Forum και το Yale School of Management.

## Έργο
### #OrangeVest (2015 - 2016)
Το 2016 η Γεωργία Λαλέ θέλησε να ευαισθητοποιήσει την αμερικανική κοινή γνώμη για το προσφυγικό δράμα της Ευρώπης, που επικεντρωνόταν στην πατρίδα της, την Ελλάδα. Η περφόμανς της *#OrangeVest* έκανε αίσθηση στο ελληνικό περίπτερο της 15ης Μπιενάλε Αρχιτεκτονικής της Βενετίας (2016) και πολλά ελληνικά μέσα, φιλοξένησαν συνεντεύξεις της.

Στην καλλιτεχνική αυτή πρωτοβουλία της συμμετείχαν αργότερα, εθελοντικά, 16 ακόμα άτομα από Ελλάδα, ΗΠΑ, Κίνα, Νότια Κορέα, Κένυα, Μεξικό και Ταϊλάνδη, συνεχίζοντας, όλοι μαζί, την εικαστική πορεία διαμαρτυρίας τους στη γέφυρα και τις μεταναστευτικές γειτονιές του Μπρούκλιν.

### Ενοχή της Γειτονιάς (Neighborhood Guilt) (2021 - 2023)
Η έκθεση *Ενοχή της Γειτονιάς* αποτελείτο από δύο έργα: ένα πάπλωμα με τίτλο «Ενοχή της Γειτονιάς» και μία ροζ ελληνική σημαία, η οποία υφάνθηκε από σεντόνια που χάρισαν στην εικαστικό κακοποιημένες γυναίκες που ζουν στην Ελλάδα και εκτέθηκε στο Γενικό Προξενείο της Ελλάδας στη Νέα Υόρκη το 2023. Πρόκειται για έργο που πραγματεύεται τα φαινόμενα των γυναικοκτονιών και της ενδοοικογενειακής βίας. Ο Δημήτρης Νατσιός ζήτησε από το βήμα της Βουλής να αποσυρθεί το έργο, λέγοντας ότι η ελληνική σημαία παρουσιάστηκε ως «κουρέλι». Τελικά, με εντολή του υπουργού Εξωτερικών, Γιώργου Γεραπετρίτη, το έργο αποσύρθηκε από την έκθεση.

Η Γεωργία Λαλέ στο παρελθόν έχει χρησιμοποιήσει κι άλλες σημαίες, όπως τη Σημαία των Ηνωμένων Πολιτειών και την Ευρωπαϊκή σημαία, προκειμένου να περάσει μηνύματα υπέρ της εξάλειψης της φτώχειας ή του στίγματος του καρκίνου με τον οποίο και η ίδια πάλεψε γενναία τα τελευταία χρόνια (έχει διαγνωσθεί με καρκίνο θυρεοειδούς).

## Παραπομπές


## Εξωτερικοί σύνδεσμοι
* Επίσημος ιστότοπος.
* a.antonopoulou.art: Georgia Lale.
* Documento: Γεωργία Λαλέ.

Κατηγορία:Έλληνες καλλιτέχνες
Γάιος Φούφιος Γεμίνος (ύπατος το 2 π.Χ.)

Ο **Γάιος Φούφιος Γεμίνιος**, λατινικά: *Gaius Fufius Geminus* (άκμασε τον 1ο αι. π.Χ.) ήταν Ρωμαίος συγκλητικός την εποχή του Πριγκιπάτου, που διορίστηκε αντικαταστάτης ύπατος για την περίοδο Σεπτεμβρίου-Οκτωβρίου 2 π.Χ., ως συνάδελφος του Λεύκιου Κανίνιου Γάλλου.

## Βιογραφία
Ο Φούφιος Γεμίνος ήταν είτε γιος είτε ανιψιός του Φούφιου Γεμίνου, που ήταν κυβερνήτης της Παννονίας το 35 π.Χ. Διορίστηκε *[[Ύπατος (Αρχαία Ρώμη)|αντικαταστάτης ύπατος]]* (consul suffectus) το 2 π.Χ. (γύρω στον Σεπτέμβριο), αντικαθιστώντας τον *Πρώτο της Συγκλήτου* (Princeps) Aύγουστο. Ήταν ο από κοινού συγγραφέας της *Lex Fufia Caninia*, νομοθεσίας που περιόριζε την *απελευθέρωση σκλάβων* (manumission). 

Ο Φ. Γεμίνος υπηρέτησε ως ύπατος μόνο για μερικούς μήνες: την 1η Δεκεμβρίου είχε αντικατασταθεί. Εικάζεται ότι μπορεί να απεβίωσε ενώ βρισκόταν στην εξουσία, ή ίσως να είχε εμπλακεί στα πολιτικά γεγονότα που περιέβαλλαν την εξορία της κόρης τού Αυγούστου, Ιουλίας της Πρεσβύτερης, με αποτέλεσμα το όνομά του να διαγραφεί από τους *Πίνακες Εκλεγμένων Αξιωματούχων* (Fasti Magistrorum Vici). 

Ο Φ. Γεμίνος ήταν νυμφευμένος με μία Βιτία. Μαζί απέκτησαν έναν γιο, τον Γάιο Φούφιο Γεμίνο, ο οποίος ήταν ύπατος το 29 μ.Χ. και αργότερα θανατώθηκε από τον Αυτοκράτορα Τιβέριο. Η Βιτία εκτελέστηκε το έτος 32 επειδή πενθούσε για το τέλος του γιου της.

## Δείτε επίσης
* Κατάλογος Ρωμαίων υπάτων

## Παραπομπές


## Πηγές

* Στερν, Γάιος, *Γυναίκες, Παιδιά και Γερουσιαστές στο Ara Pacis Augustae: Μια μελέτη του οράματος του Αυγούστου για μια νέα παγκόσμια τάξη πραγμάτων το 13 π.Χ.* (2006)
*  
*  

Κατηγορία:Ρωμαίοι πολιτικοί
Κυρήνη Γαλατίας

Η **Κυρήνη** ήταν μία αρχαία ελληνική αποικία στην Γαλατία. 

Η μοναδική αναφορά για την ύπαρξη της πόλεως αυτής γίνεται από τον Στέφανο τον Βυζάντιο στα Εθνικά. Δεν είναι τίποτε άλλο γνωστό για την πόλη αυτή. 

Ως προς την σημερινή της τοποθεσία εικάζεται ότι είναι η La Couronne στα δυτικά της Μασσαλίας. 

## Παραπομπές


Κατηγορία:Αρχαίες πόλεις της Γαλλίας
Αντωνία (κόρη Μάρκου Αντώνιου Ρήτορα)

Η **Αντωνία**, λατινικά: ***Αntonia***, ήταν κόρη του Μάρκου Αντωνίου του Ρήτορα , που ήταν ανθύπατος (proconsul) tης Ρωμαϊκής επαρχίας της Κιλικίας. 

## Βιογραφία
Απήχθη στην Ιταλία, κατά τη διάρκεια μιας επίσκεψης στο Μισηνόν (Misenum, σημερινό Μισένο), από τους Κίλικες πειρατές, με τους οποίους ο πατέρας της συγκρούστηκε τόσο συχνά.  Η ελευθερία της αποκτήθηκε μόνο με την πληρωμή μεγάλων λύτρων.   

## Παραπομπές

## Δείτε επίσης
* Κατάλογος απαγωγών
* Λίστα λυμένων υποθέσεων αγνοουμένων

Κατηγορία:Ρωμαίες γυναίκες